4บริษัทใหญ่จ่อขายหุ้นปีนี้
เอ็มเคสุกี้-เพซ-อิชิตันเธียรสุรัตน์&#8216;ก้องเกียรติ&#8217;ยันหุ้นดีไม่ต้องกลัว
29 ต.ค. 2565

เอ็มเคสุกี้-เพซ-อิชิตันเธียรสุรัตน์‘ก้องเกียรติ’ยันหุ้นดีไม่ต้องกลัว
เอ็มเคสุกี้เพซอิชิตันเธียรสุรัตน์ จ่อขายหุ้นต่อจากซีเค พาวเวอร์ที่แต่งตั้งอันเดอร์ไรต์แล้ว 
นายก้องเกียรติ โอภาสวงการ ประธานกรรมการบริหารบริษัทหลักทรัพย์ (บล.) เอเซีย พลัส เปิดเผยว่า บริษัท เอ็มเค เรสโตรองต์ และบริษัท เพซ ดีเวลลอปเมนท์ เตรียมเสนอขายหุ้นช่วงปลายเดือน ก.ค. และน่าจะเข้าตลาดหลักทรัพย์แห่งประเทศไทย (ตลท.) ได้ในเดือน ส.ค.นี้ เช่นเดียวกับบริษัท อิชิตัน ก็น่าจะเข้าตลาดหุ้นได้ภายในปีนี้เช่นกัน เนื่องจากมั่นใจว่าหุ้นที่มีพื้นฐานดีไม่จำเป็นต้องเลื่อนเข้าจดทะเบียนใน ตลท. แต่บริษัท เถ้าแก่น้อย น่าจะเลื่อนเป็นปีหน้า
บริษัท เธียรสุรัตน์ ผู้ประกอบธุรกิจผลิตและจำหน่ายเครื่องกรองน้ำ ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นสามัญเพิ่มทุนแก่ประชาชน (ไอพีโอ) จำนวน 86 ล้านหุ้น 
สำหรับเงินที่ได้จากการขายไอพีโอ จะนำไปใช้ขยายกำลังการผลิตโรงงานในปัจจุบัน ขยายสำนักงานสาขา และใช้เป็นเงินทุนหมุนเวียน
ทั้งนี้ งวดไตรมาสแรกปี 2556 มีรายได้รวม 252.92 ล้านบาท กำไรสุทธิ 20.87 ล้านบาท
นายก้องเกียรติ ในฐานะตัวแทนแกนนำผู้จัดการการจำหน่ายและรับประกันการจำหน่าย บริษัท ซีเค พาวเวอร์ (CKP) กล่าวว่า ตกลงราคาเสนอหุ้น CKP อยู่ที่ 13 บาท เป็นราคาปิดต่อมูลค่าทางบัญชีที่ 1.28 เท่า ซึ่งเป็นราคาส่วนลดที่ 26% จากราคาปิดต่อมูลค่าหุ้นทางบัญชีบริษัทในธุรกิจเดียวกันที่ 1.73 เท่า คาดว่าจะเข้าซื้อขายใน ตลท. วันที่ 18 ก.ค.นี้ ซึ่งเลื่อนจากกำหนดเดิมวันที่ 11 ก.ค. โดยจะเปิดให้จองหุ้นที่เสนอขายให้ประชาชนเป็นครั้งแรกในวันที่ 1012 ก.ค. นี้
“การให้ส่วนลดดังกล่าว ถือเป็นระดับการให้ส่วนลดปกติของหุ้นขนาดใหญ่อยู่ในกรอบ 1025% ขึ้นอยู่กับภาวะในแต่ละช่วงด้วย ซึ่งก็ไม่ได้ห่างจากกรอบมาก และเป็นราคาที่ดูเหมาะสมระหว่างผู้ขาย สามารถได้เงินระดมทุนสำหรับการไปใช้หนี้และขยายการลงทุนต่อไป ขณะที่นักลงทุนก็ยังได้กำไรจากส่วนต่างของราคาอยู่ ซึ่งก็เป็นเรื่องที่ได้ประโยชน์กันทุกฝ่าย”
นอกจากนี้ ยังมองว่าบรรยากาศการลงทุนดีขึ้นเพราะภาวะตลาดเริ่มนิ่ง หุ้นไม่ได้ขึ้นลงผันผวนกว่า 4050 จุด อย่าง 12 สัปดาห์ที่ผ่านมา ตั้งแต่สหรัฐเริ่มมีพูดถึงสถานการณ์ที่ผ่อนคลาย ยุโรปก็ลุกมาบอกว่าเขากำลังแก้ไขปัญหาเศรษฐกิจอยู่และไม่ได้เกี่ยวข้องกับสหรัฐ ส่วนจีนก็มีมาตรการต้องการแก้ไขฟองสบู่อสังหาริมทรัพย์ชัดเจน
นายปลิว ตรีวิศวเวทย์ กรรมการ CKP กล่าวว่า ราคาไอพีโอที่กำหนดไว้ที่ 13 บาท ถือเป็นราคาที่ถูกมากเมื่อเทียบกับราคาที่กำหนดไว้ในตอนแรก 1920 บาทต่อหุ้น เนื่องจากภาวะตลาดไม่ได้เอื้ออำนวย ดังนั้นต้องมีส่วนลดให้กับนักลงทุน ซึ่งเชื่อว่าจะมีนักลงทุนเข้ามาจองจำนวนมาก เพราะราคาถูกมาก 
น.ส.สุภามาส ตรีวิศวเวทย์ กรรมการผู้จัดการ กล่าวว่า พอใจในระดับราคาขายนี้โดยเงินที่ได้จากระดมทุนมา 2,860 ล้านบาท จะนำไปใช้หนี้ประมาณ 1,300 ล้านบาท และที่เหลือจะนำไปขยายการลงทุนต่อ แต่ส่วนหนี้ที่บริษัทยังมีอยู่กว่า 1,500 ล้านบาท ซึ่งเป็นโปรเจกต์ไฟแนนซ์ บริษัทคงต้องไปใช้ส่วนอื่น ซึ่งเบื้องต้นก็สามารถขอวงเงินกู้ 3 เท่าจากมูลค่าหนี้ หรือประมาณ 4,500 ล้านบาท ซึ่งตอนนี้บริษัทมีอัตราหนี้สินต่อทุน (ดี/อี) ไม่เกิน 1 เท่า 
หุ้นพีโอจำนวน 220 ล้านหุ้นครั้งนี้ เสนอขายหุ้นสามัญเพิ่มทุนจำนวน 180 ล้านหุ้น และการเสนอขายหุ้นสามัญเดิม 40 ล้านหุ้น 
จุดแข็งของบริษัทที่สร้างความเชื่อมั่นให้กับนักลงทุนคือ เป็นบริษัทแฟล็กชิพด้านพลังงานของกลุ่ม ช.การช่าง ที่มีศักยภาพในการเติบโตด้วยรายได้ที่มั่นคง มีตลาดที่มีการเติบโตสูงมีศักยภาพในการพัฒนาโครงการ การบริหารงานและดำเนินงานโดยทีมงานที่มีความเชี่ยวชาญและประสบการณ์ 
ทั้งนี้ บริษัทมีแผนพัฒนาโครงการที่ชัดเจน มีการพัฒนาโครงการจากแหล่งพลังงานที่มีความหลากหลายเพื่อบริหารความเสี่ยง ส่งผลให้มีรายได้ที่แน่นอนและสม่ำเสมอ
ปัจจุบัน ซีเค พาวเวอร์ ลงทุนในโรงไฟฟ้า 6 แห่งจากแหล่งพลังงานที่หลากหลาย ทั้งในประเทศและต่างประเทศ